Гамма-спектрометрлер
Гамма-спектрометрлер – γ-нурларынын энергиялык спектрлерин изилдөө үчүн арналган приборлор. 

Мындай спектрометрлер энергиялары боюнча бири бирине өтө жакын болгон γ-сызыктарын ажыратууга жөндөмдүү. Аны прибордун ажыратуу жөндөм-дүүлүгү деп  түшүнөбүз. Эки γ-сызыктары бири биринен ажыратылган деп алардын максимумдарынын ортосу «Жарым энине» барабар болгон учурун айтабыз. «Жарым эн» спектр сызыгын жарым бийиктигине туура келген эни боюнча аныкталат. Г-с. негизинен магниттик, кристаллдык жана сцинтилляциондук болуп бөлүнүшөт. Алардын ичинен магниттик Г-с. кандайдыр нерсени γ-нурлары менен нурлантууда бөлүнүп чыккан экинчи электрондук нурланууларды талдоо үчүн пайдаланылат.

Колдонулган адабияттар
 Мамлекеттик тил жана энциклопедия борбору.  Физика. Энциклопедиялык окуу куралы. 2004 Бишкек.  ISBN 9967-14-010-0
Физика